El perro del hortelano (filmo)

El perro del hortelano estas hispana komedia filmo reĝisorita de Pilar Miró kaj premierita en 1996. La titolo devenas de hispana populara esprimo: «como el perro del hortelano, que ni come ni deja comer» (kiel la hundo de la fruktoĝardenisto, kiu nek manĝas nek permesas manĝi); la hundo estas animalo nevegetarana kiu ne manĝas la legomojn de la fruktoĝardeno de sia mastro, sed ne permesas, je aliaj animaloj manĝu ilin. La tuta frazo referencas al la intrigo: la grafino Diana ne povas ami Teodoro kaj tial ŝi permesas lin nek ami nek esti amata de ajna alia virino.

La filmo estas adaptaĵo de samnoma teatraĵo de Lope de Vega.

Intrigo

Diana, grafino de Belflor, estas juna, klera, impulsema kaj inteligenta. Ŝi estas enamiĝinta de Teodoro, sed li estas ŝia sekretario kaj tial ŝia subulo, kaj krome li jam estas engaĝiĝinta kun la damo Marcela (servistino de la grafino). Movita de ĵaluzo kaj envio, ŝi baraktas por apartigi la du amantojn, kreante komplikajn kaj konfuzajn situaciojn, kiujn la ĉirkaŭuloj ne komprenas, ĉar oni ne povas supozi, ke ŝi amas subulon. Kiam ŝi sukcesas fari tion, ŝia amintereso al Teodoro malpliiĝas (ĉar ŝia ĵaluzo trankviliĝas se Teodoro flirtas kun neniu), kio metas lin en granda konfuzo, tute ne komprenanta kion esperas de li la grafino. La jam komplikan situacion komplikas plie letero ricevita de nericevunto, murdokomploto fare de aliaj pretendantoj al la grafino ktp. En tiu situacio servisto helpas Teodoro-n, dum Marcela akompanas la grafinon. Plia komplikaĵo venas pro la apero el eksterlando de iu grafo kiu iam perdis sian filon dum vrako, nome la propra Teodoro, kiu nun jam ne estas subulo de la grafino, sed samklasano. Ŝajnas, ke la malfacilaĵoj por ke ambaŭ amantoj finfine povu plenumi sian amon, malpliiĝas. La malicaj pretendantoj estas venkitaj kaj almenaŭ la du ĉefaj amparoj povas plenumi siajn dezirojn: Marcela devas kontentiĝi kun la servisto de Teodoro.

Geaktoraro kaj roluloj
+Aktor(in)oRoluloEmma SuárezDianaCarmelo GómezTeodoroFernando CondeTristánAna DuatoMarcelaMiguel RellánFabioJuan GeaFedericoÁngel de Andrés LópezRicardoMaite BlascoAnardaRafael AlonsoLudovicoJosé LifanteOctavioBlanca PortilloDoroteaVicente DíezCelioCesáreo EstébanezLeónidoDiego CarvajalCamiloFelipe García VélezLiranoMichael CaballeroBufonoVicente CuestaFurioMiguel ArribasAntoneloJosu OrmaetxePaĝioJoão LoboSofía ReisServistino de Diana

La filmo
Inter aliaj premioj, la filmo ricevis sep Goya-premiojn, inter kiuj tiu al plej bona vestaĵaro. Vere la tuta filmo estis desegnita kun abunda koloraro kaj en vesatxjoj kaj en internoj kaj eksteroj de palacoj (filmite en palacoj de Portugalio).

Eksteraj ligiloj
 en filmaffinity


Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1996
Kategorio:Komediaj filmoj
Kategorio:17-a jarcento en verkoj
Kategorio:Filmoj adaptitaj de dramoj